תקנות נכי המלחמה בנאצים (ערעור בפני בית המשפט המחוזי)

{{ח:התחלה}}
{{ח:כותרת|תקנות נכי המלחמה בנאצים (ערעור בפני בית המשפט המחוזי), תשי״ז–1957}}

{{ח:קטע3||תקנות בדבר המועד להגשת ערעור על החלטת ועדת ערעור, אופן הגשתו וסדרי הדיון בו}}

{{ח:פתיח-התחלה}}
{{ח:תיבה|ק״ת תשי״ז, 1434|תקנות נכי המלחמה בנאצים (ערעור בפני בית המשפט העליון)|https://olaw.org.il/takanot/takanot-0705.pdf}}; {{ח:תיבה|תשל״ט, 1339|תיקון|https://olaw.org.il/takanot/takanot-3989.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק נכי המלחמה בנאצים#סעיף 14|סעיף 14(ט)}} {{ח:חיצוני|חוק נכי המלחמה בנאצים|לחוק נכי המלחמה בנאצים, תשי״ד–1954}}, {{ח:חיצוני|חוק בתי המשפט#סעיף 108|סעיף 22}} {{ח:חיצוני|חוק בתי המשפט|לפקודת בתי המשפט, 1940}}, {{ח:חיצוני|חוק בתי המשפט#סעיף 109|סעיף 19 לפקודת הרשמים, 1936}}, {{ח:חיצוני|חוק בתי המשפט#סעיף 107|וסעיף 10(א) לפקודת בתי משפט (הוראות מעבר), תש״ח–1948}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|המועד להגשת ערעור}}
{{ח:ת}} ערעור על החלטת ועדת ערעור יוגש תוך שלושים יום מיום קריאת ההחלטה עם נימוקיה אם נקראה בפני המערער או בא כוחו, או תוך שלושים יום מהיום שבו נמסר למערער העתק ההחלטה אם נקראה שלא בפניו.

{{ח:סעיף|2|אופן הגשת|תיקון: תשל״ט}}
{{ח:ת}} הערעור יהיה בכתב ויוגש למשרד הרישום של בית המשפט המחוזי שבאזור שיפוטו נמצא מענה של ועדת הערעורים; אולם התובע רשאי להגיש ערעורו ליושב ראש ועדת הערעור.

{{ח:סעיף|3|סימון תאריך ההגשה}}
{{ח:ת}} מי שהוגש לו כתב הערעור יסמן בגוף הכתב את תאריך ההגשה.

{{ח:סעיף|4|ערעור בעל פה}}
{{ח:ת}} מערער או בא כוחו שנקראה בפניו החלטת ועדת הערעור, רשאי מיד אחרי קריאתה, להגיש את ערעורו בעל פה לפני הועדה, אם נראה ליושב ראש הועדה שאין בהגשת הערעור בדרך זו כדי לסבך או להאריך את הדיון בו; הרשה יושב ראש הועדה להגיש ערעור בעל פה, ירשום הוא או אחר על פי הוראתו את הנקודה המשפטית שהיא נושא הערעור מיד אחרי רישום החלטת הועדה שעליה מערערים, והיושב ראש יחתום על הרישום.

{{ח:סעיף|5|כתב ערעור}}
{{ח:ת}} ערעור בכתב יוגש בארבעה טפסים, ייחתם על ידי המערער או בא כוחו, ויפורטו בו:
{{ח:תת|(1)}} שמו ומענו של המערער;
{{ח:תת|(2)}} שמו ומענו של המשיב;
{{ח:תת|(3)}} ועדת הערעור שעל החלטתה מערערים;
{{ח:תת|(4)}} יום מתן ההחלטה, ואם נקראה בפני המערער או בא כוחו או לא;
{{ח:תת|(5)}} המועד שבו נמסר למערער העתק ההחלטה אם נקראה שלא בפניו או בפני בא כוחו;
{{ח:תת|(6)}} המספר הסידורי של הערעור בועדת הערעור;
{{ח:תת|(7)}} הנקודה המשפטית שבה מערערים על ההחלטה.

{{ח:סעיף|6|מסירת כתב ערעור}}
{{ח:ת}} מי שהוגש לו כתב הערעור ידאג לכך שהעתק ממנו יימסר למשיב.

{{ח:סעיף|7|מסירת הודעה על ערעור בעל פה}}
{{ח:ת}} הוגש ערעור בעל פה, ישלח יושב ראש ועדת הערעור למשיב העתק מרישום הערעור יחד עם העתק ההחלטה המנומקת של הועדה.

{{ח:סעיף|8|העברת התיק של ועדת הערעור|תיקון: תשל״ט}}
{{ח:ת}} בערעור בכתב שהוגש ליושב ראש ועדת הערעור וכן בערעור שבעל פה יעביר יושב ראש ועדת הערעור לרשם בית המשפט המחוזי את כתב הערעור או את רישום הערעור, הכל לפי הענין, וכן את ההחלטה של הועדה במקורה, את פרוטוקול הדיונים לפניה, כל כתב של בעלי הדין וכל מסמך אחר שהוגש לועדה בקשר לערעור שלפניה; בערעור שהוגש במישרין לבית המשפט המחוזי יעביר יושב ראש ועדת הערעור את המסמכים האמורים שברשות הועדה אם נדרש לעשות כן על ידי רשם בית המשפט המחוזי.

{{ח:סעיף|9|פסול כתב הערעור|תיקון: תשל״ט}}
{{ח:ת}} כתב ערעור שלא נתקיימה בו הוראה מהוראות {{ח:פנימי|סעיף 5|תקנה 5}} לא יתקבל על ידי משרד הרישום של בית המשפט המחוזי או על ידי יושב ראש ועדת הערעור; אולם משקיבלו כתב ערעור, לא יפסול אותו בית המשפט על יסוד אי קיום הוראה כאמור, אלא אם כתב הערעור אינו מגלה כל נקודה משפטית שבמחלוקת, או אם ראה בית המשפט שאין למשיב סעד בדרך של דחיית הדיון או של חיוב בהוצאות או בשתי הדרכים כאחת ושעליו לפסול את כתב הערעור כדי למנוע עיוות דין.

{{ח:סעיף|10|שמיעת הערעור|תיקון: תשל״ט}}
{{ח:ת}} משנמסר למשיב העתק כתב הערעור או העתק מרישום ערעור שהוגש בעל פה, יקבע רשם בית המשפט המחוזי מועד לשמיעת הערעור ויודיע על כך לבעלי הדין.

{{ח:סעיף|11|סדרי שמיעת ערעור|תיקון: תשל״ט}}
{{ח:ת}} על איחוד ערעורים, על שמיעת הערעור, על ערעור שכנגד, על מתן פסק הדין, על הגשת בקשה לערעור וערעור בפני בית המשפט העליון יחולו הוראות {{ח:חיצוני|תקנות סדר הדין האזרחי|תקנות סדר הדין האזרחי, תשכ״ג–1963}}, בכפוף לאמור בתקנות אלה ובשינויים המחוייבים לפי הענין.

{{ח:סעיף|12|ביטול ערעור}}
{{ח:ת}} עד למתן פסק הדין בערעור רשאי המערער לחזור בו מערעורו על ידי מתן הודעה בכתב לבית המשפט ומסירת העתק ממנה למשיב, או על ידי הודעה בעל פה בשעת שמיעת הערעור; משעשה כן, בטל הערעור, והמערער ישלם למשיב על פי בקשתו את ההוצאות שיקבע בית המשפט.

{{ח:סעיף|13|מסירת הודעות}}
{{ח:ת}} מסירת הודעות ומסמכים בערעור תיעשה לפי כללי המסירה {{ח:חיצוני|תקנות סדר הדין האזרחי#חלק ד|שבחלק ד׳ לתקנות הפרוצדורה האזרחית 1938}}, אולם אם שלח יושב ראש ועדת הערעור בדואר רשום למערער העתק מהחלטת הועדה או מרישום הערעור כאמור {{ח:פנימי|סעיף 14|בסעיף 14(ז) לחוק}} או {{ח:פנימי|סעיף 7|בתקנה 7 לתקנות אלה}}, תהיה הקבלה החוזרת של המכתב הרשום ראיה למסירה.

{{ח:סעיף|14|הרשות המוסמכת כמערער}}
{{ח:ת}} הוגש ערעור על ידי הרשות המוסמכת שלא היתה בעלת דין בפני ועדת הערעור, רואים לענין תקנות אלה כל פעולה שנעשתה לגבי הרשות המוסמכת בעלת הדין בועדת הערעור, כאילו נעשתה לגבי הרשות המערערת.

{{ח:סעיף|15|הוראות מעבר}}
{{ח:ת}} ניתנה החלטת ועדת ערעור אחרי יום י״ב באב תשט״ו (31 ביולי 1955), אך לפני תחילתן של תקנות אלה, מותר להגיש ערעור על אותה החלטה תוך ששים יום מיום תחילת תקנות אלה.

{{ח:סעיף|16|תחילה}}
{{ח:ת}} תחילתן של תקנות אלה היא ביום השביעי לאחר פרסומן ברשומות.

{{ח:סעיף|17|השם|תיקון: תשל״ט}}
{{ח:ת}} לתקנות אלה ייקרא ”תקנות נכי המלחמה בנאצים (ערעור בפני בית המשפט המחוזי), תשי״ז–1957“.

{{ח:חתימות|כ״ו באייר תשי״ז (27 במאי 1957)}}
* '''פנחס רוזן'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]